ΠΡΩΤΟΤΥΠΟ



ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 17.11.2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.: 43692

Δ/νση : Λ. Μεσογείων 415-417

T.K. 15343

Τηλ : 213 2004500

Φαξ. : 213 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

**ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**

**ΤΜΗΜΑ ΑΡΧΙΤΕΚΤΟΝΙΚΟΥ ΣΧΕΔΙΑΣΜΟΥ**

Πληροφορίες: κ. Ν. Θεοδωρίδης

Τηλ: 2132004519

Φαξ.: 2132004513

E-mail: n.theodoridis@agiaparaskevi.gr

**ΠΡΟΣ:**

Τον Πρόεδρο και τα Μέλη του Δημοτικού Συμβουλίου

**ΘΕΜΑ:** Λήψη απόφασης για την χορήγηση 3ης παράτασης ολικής προθεσμίας περαίωσης εργασιών για το έργο «ΚΑΤΑΣΚΕΥΗ ΒΡΕΦΟΝΗΠΙΑΚΟΥ ΣΤΑΘΜΟΥ ΣΤΟ Ο.Τ.405»

**Α. ΙΣΤΟΡΙΚΟ**

1. ΚΩΔΙΚΟΣ αριθ. Έργου ΣΑΕ: **2012ΕΠ08580032**
2. Ολικός προϋπολογισμός μελέτη του έργου με ΑΝΑΘΕΩΡΗΣΗ & Φ.Π.Α.: 3.344.929,28 €
3. Οι μελέτες εφαρμογής, τα συμβατικά και τα οικονομικά τεύχη εγκρίθηκαν με την υπ΄αριθμ. 1/2012 απόφαση της02/2012 Συνεδρίασης του Δημοτικού Συμβουλίου.
4. Με την υπ΄ αριθμ. πρωτοκόλλου Ε.Δ.Α. 15735/14-05-2012 (ΑΔΑ: Β4917Λ7-ΡΞZ) απόφαση του ΠΕΡΙΦΕΡΕΙΑΡΧΗ Αττικής περί «ένταξης της Πράξης «ΚΑΤΑΣΚΕΥΗ ΒΡΕΦΟΝΗΠΙΑΚΟΥ ΣΤΑΘΜΟΥ ΣΤΟ Ο.Τ. 405» με κωδικό MIS (ΟΠΣ – ΕΡΓΟΡΑΜΑ) 376254 εντάχθηκε το έργο στο « Επιχειρισιακό Πρόγραμμα Αττική 2007-2013»
5. Με την υπ΄ αριθμ. πρωτοκόλλου 20145/07-06-2012 δόθηκε η σύμφωνη γνώμη της Ενδιάμεσης Διαχειριστικής Αρχής για τα σχέδια των τευχών δημοπράτησης και τη διαδικασία σύμφωνα με την οποία προκηρύχθηκε το 1ο υποέργο «ΚΑΤΑΣΚΕΥΗ ΒΡΕΦΟΝΗΠΙΑΚΟΥ ΣΤΑΘΜΟΥ ΣΤΟ ΟΤ 405» της πράξης «ΚΑΤΑΣΚΕΥΗ ΒΡΕΦΟΝΗΠΙΑΚΟΥ ΣΤΑΘΜΟΥ ΣΤΟ ΟΤ 405»
6. Με την υπ΄ αριθμ. 157/2012 (ΑΔΑ: Β4ΘΟΩ6Υ-Ψ37) απόφαση της Οικονομικής Επιτροπής του Δήμου Αγίας Παρασκευής καταρτίστηκαν οι όροι διενέργειας δημοπρασίας για το εν λόγω έργο (υπ΄αριθμ, πρωτοκόλλου 30768/05-09-2012).
7. Με την υπ΄αριθμ. 198/2012 (ΑΔΑ: Β433Ω6Υ-ΞΜΚ) απόφαση της Οικονομικής Επιτροπής του Δήμου Αγίας Παρασκευής (υπ΄ αριθμ. πρωτ. 40518/23-11-2012), κατακυρώθηκε το αποτέλεσμα της δημοπρασίας στην εταιρεία ΕΛΛΗΝΙΚΗ ΔΟΜΙΚΗ ΑΤΕΕ η οποία προσέφερε έκπτωση 52,51%,
8. Με την υπ΄ αριθμ. πρωτοκόλλου 41352/30-11-2012 απόφαση του Γενικού Γραμματέα της Αποκεντρωμένης Διοίκησης Αττικής, πιστοποιήθηκε η νόμιμη λήψη της υπ΄ αριθμ. 198/2012 απόφασης της Οικονομικής Επιτροπής του Δήμου Αγίας Παρασκευής, αναφορικά με την κατακύρωση του αποτελέσματος διαγωνισμού για την ανάθεση εκτέλεσης του έργου.
9. Με το υπ΄ αριθμ. πρωτ. 38750/01-11-2012 έγγραφο του Δήμου, κοινοποιήθηκε η υπ΄ αριθμ. 203/2012 απόφαση της Οικονομικής Επιτροπής του Δήμου Αγίας Παρασκευής προς την εταιρεία ΕΛΛΗΝΙΚΗ ΔΟΜΙΚΗ ΑΤΕΕ με βάση της οποίας εκλήθη ο ανάδοχος σύμφωνα με το άρθρο 26 παρ. 2 του Ν. 3669/2008 και την παράγραφο 4.2α της Διακήρυξης, να προσκομίσει επικαιροποιημένα όλα τα δικαιολογητικά, όπως αυτά αναφέρονται στα άρθρα 23.2 και 24.1.5 της Διακήρυξης.
10. Την 28/12/2012 υπεγράφη το Ιδιωτικό Συμφωνητικό με την ανάδοχο εταιρεία «ΕΛΛΗΝΙΚΗ ΔΟΜΙΚΗ ΑΤΕΕ» για ποσόν ποσό ύψους 1.590.152,08 ευρώ εκ των οποίων 914.097,12€ για εργασίες, 164.537,48€ για ΓΕ & ΟΕ 18%, 161.795,19€ για απρόβλεπτα, 2.542,37€ για απολογιστικά, 49.617,08€ για αναθεώρηση και 297.345,51€ για ΦΠΑ 23% με συμβατική (αρχική) προθεσμία περαιώσεως του έργου πεντακοσίων σαράντα (540) ημερολογιακών ημερών για την ολοκλήρωση των εργασιών όλων των κτιρίων.
11. Με την Α.Π. 667/08-01-2013 απόφαση της Δ/ντριας Τεχνικών Υπηρεσιών ορίστηκε επιβλέπων μηχανικός: α) Νικόλαος Θεοδωρίδης ΠΕ Αρχιτέκτων Μηχανικός, β) Γεώργιος Παπαγεωργίου ΠΕ Πολιτικό Μηχανικό, γ) Σπυρίδωνα Μπουρδάρα ΠΕ Ηλεκτρολόγο Μηχανικό
12. Με την Α.Π. 169995/23-09-2013 γνωμοδότηση από το Σ.Δ.Ε.Π.Α. εγκρίθηκε η χρήση των επί έλλασον δαπανών του 1ου ΑΠΕ και του 1ου ΠΚΤΜΝΕ.
13. Με την υπ.’αριθμ 295/2013 Απόφαση του Δημοτικού Συμβούλιου του Δήμου Αγίας Παρασκευής, εγκρίθηκε ο 1ος Α.Π.Ε. και το 1ο ΠΚΤΜΝΕ .
14. Με την υπ.’ αριθμ 9/2014 Απόφαση του Δημοτικού Συμβούλιου του Δήμου Αγίας Παρασκευής, εγκρίθηκε ο 2ος Α.Π.Ε. και το 2ο ΠΚΤΜΝΕ .
15. Με την υπ.’ αριθμ 266/2014 Απόφαση του Δημοτικού Συμβούλιου του Δήμου Αγίας Παρασκευής, εγκρίθηκε ο 3ος Α.Π.Ε. και το 3ο ΠΚΤΜΝΕ .
16. Το έργο βρίσκεται στην φάση ολοκλήρωσης της κατασκευής των εργασιών που περιλαμβάνονται στον 4ο Α.Π.Ε. και 4ο ΠΚΤΜΝΕ για τα οποία υπάρχει σύμφωνη γνώμη από την Ενδιάμεση Διαχειριστική αρχή με το υπ’ αριθμ. 3653/18.09.2014 έγγραφο.

**Β. ΣΤΟΙΧΕΙΑ ΤΟΥ ΕΡΓΟΥ**

Το έργο: «ΚΑΤΑΣΚΕΥΗ ΒΡΕΦΟΝΗΠΙΑΚΟΥ ΣΤΑΘΜΟΥ ΣΤΟ ΟΤ 405» περιλαμβάνει την κατασκευή βρεφονηπιακού σταθμού στο οικοδομικό τετράγωνο 405 στην περιοχή ΠΕΥΚΑΚΙΑ σε οικόπεδο που περικλείεται από τις οδούς Αισώπου, Κλειούς, Πολύμνιας και Ηρακλέους στο Δήμο Αγίας Παρασκευής.

**Γ. ΑΝΤΙΚΕΙΜΕΝΟ ΤΗΣ ΕΙΣΗΓΗΣΗΣ**

Αντικείμενο της παρούσας εισήγησης είναι η αιτιολόγηση της χορήγησης 3ης παράτασης ολικής προθεσμίας περαίωσης του έργου με αναθεώρηση μετά την με αρ.πρωτ 38576/09.10.2014 και την με αρ.πρωτ 39257/15.10.2014 ορθή επανάληψη της αίτησης του αναδόχου.

**Δ. ΠΑΡΑΤΑΣΕΙΣ**

Ο Ανάδοχος ζητεί 3η παράταση της **ολικής προθεσμίας με αναθεώρηση** κατά **70 ημερολογιακές ημέρες** δηλαδή από την 10/10/2014 έως την 19/12/2014 με την με αρ.πρωτ. 38576/09.10.2014 και την 39257/15.10.2014 ορθή επανάληψη της αίτησης του στην οποία αναφέρει τους εξής λόγους:

Με την παρούσα επιστολή μας ζητάμε παράταση με αναθεώρηση της **ολικής προθεσμίας** έως την 19/12/2014, λόγω αδυναμίας παραγγελίας των διαχωριστικών χωρισμάτων πριν την ολοκλήρωση όλων των εργασιών του έργου στους χώρους όπου θα τοποθετηθούν αυτοί.

Αναλυτικότερα:

Για να προχωρήσει η παραγγελία, στο εργοστάσιο της Γερμανίας, των κινητών τοίχων, το κόστος των οποίων είναι ιδιαιτέρως υψηλό, θα πρέπει αν έχουν ολοκληρωθεί οι οροφές των χώρων στους οποίους θα τοποθετήσουμε τους κινητούς τοίχους, θα πρέπει να δηλαδή να έχουν πλήρως ολοκληρωθεί μια σειρά συμβατικών εργασιών αλλά και εργασιών απρόβλεπτων οι οποίες προέκυψαν κατά τη διάρκεια κατασκευής του έργου.

Όπως θα δείτε και στην συνημμένη προσφορά του εγκεκριμένου προμηθευτή, η ημερομηνία παράδοσης των κινητών τοίχων είναι επτά (7) εβδομάδες από την ημέρα της παραγγελίας, ήτοι από την ημέρα που θα μπορούμε να μετρήσουμε τις ακριβείς διαστάσεις του στο έργο. Σύμφωνα με τα παραπάνω δεν είναι δυνατή η προμήθεια των κινητών τοίχων σε διάστημα μικρότερο των εννέα εβδομάδων.

**Για τους παραπάνω λόγους και δεδομένου ότι η καθυστέρηση στην ολοκλήρωση των εργασιών, δεν οφείλεται σε υπαιτιότητα του Αναδόχου, παρακαλούμε όπως μας χορηγήσετε παράταση της συμβατικής προθεσμίας του έργου κατά 70 ημέρες, με αναθεώρηση, μέχρι την 19η Δεκεμβρίου του 2014**

**Ε. ΕΙΣΗΓΗΤΙΚΟ**

Η Δ/νση Τεχνικών Υπηρεσιών, αφού εξέτασε τους λόγους τους οποίους αναφέρει ο Ανάδοχος στην με αρ.πρωτ 38576/09.10.2014 και στην με αρ.πρωτ 39257/15.10.2014 ορθή επανάληψη της αίτησης του και έχοντας υπόψη της τα συμβατικά τεύχη της εργολαβίας, και γνωρίζοντας την πορεία των εργασιών καθ’ όλο το διάστημα μέχρι σήμερα εισηγείται να γίνουν δεκτές οι 70 ημερολογιακές ημέρες της 3ης παράτασης ολικής προθεσμίας περαίωσης του έργου με αναθεώρηση σύμφωνα με το άρθρο 48 του Ν. 3669/2008, παρ. 6-10 διότι «η καθυστέρηση που προκλήθηκε στην εκτέλεση των εργασιών δεν οφείλεται σε υπαιτιότητα του αναδόχου.»

**Κατόπιν των ανωτέρω**

**Ζητείται**

Η έγκριση χορήγησης παράτασης προθεσμίας περαίωσης των εργασιών του έργου με αναθεώρηση 70 ημερολογιακών ημερών, δηλαδή από τις 10.10.2014 έως 19.12.2014.

**Συνημμένα**

* Αντίγραφο της με αρ.πρωτ 38576/09.10.2014 και της με αρ.πρωτ 39257/15.10.2014 (ορθή επανάληψη) αίτησης.
* Η υπ’ αριθμ. πρωτ. Δήμου 42673/07.11.2044 σύμφωνη γνώμη από την Ενδιάμεση Διαχειριστική Αρχή για την 3η παράταση του έργου «Κατασκευή Βρεφονηπιακού Σταθμού στο Ο.Τ. 405».

**Διανομή εκδιδόμενης απόφασης:**

* Επιβλέποντες μηχανικοί (3)
* Φάκελος έργου (1)
* Αρχείο Τ.Υ. (1)

Ο ΔΗΜΑΡΧΟΣ

ΙΩΑΝΝΗΣ ΣΤΑΘΟΠΟΥΛΟΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

**ΑΚΡΙΒΕΣ ΑΝΤΙΓΡΑΦΟ**

ΑΓΙΑ ΠΑΡΑΣΚΕΥΗ …………………..

Ο ΠΡΟΪΣΤΑΜΕΝΟΣ

ΝΙΚΟΛΑΟΣ ΘΕΟΔΩΡΙΔΗΣ

ΑΡΧΙΤΕΚΤΩΝ ΜΗΧΑΝΙΚΟΣ

Π.Ε/Β΄.