**ΕΛΛΗΝΙΚΗ ΔΗΜΟΚΡΑΤΙΑ**

ΝΟΜΟΣ ΑΤΤΙΚΗΣ

**ΔΗΜΟΣ ΑΓΙΑΣ ΠΑΡΑΣΚΕΥΗΣ Ημερ.: 18/11/2014**

ΓΡΑΦΕΙΟ ΔΗΜΑΡΧΟΥ **Αρ. Πρωτ.: 43822**

**ΠΡΟΣ: Tον Πρόεδρο Δ.Σ.   
κ. Γ. Βλάχο**

**ΘΕΜΑ:** Λήψη απόφασης για την επιχορήγηση του Σωματείου Εθελοντών Βορειοανατολικού Τομέα Υμηττού (ΣΕΠΒΑΤΥ)

Στη διάταξη της παρ.1 του άρθρου 202 του «Κώδικα Δήμων και Κοινοτήτων», που κυρώθηκε με το άρθρο πρώτο του Ν. 3463/2006 (ΦΕΚ Α’ 144), ορίζεται ότι: «Με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων σε νομικά πρόσωπα δημοσίου δικαίου, περιλαμβανομένων και των εκκλησιαστικών, σε αθλητικούς και πολιτιστικούς συλλόγους που έχουν έδρα τους εντός των διοικητικών ορίων του Δήμου, σε τοπικά παραρτήματα οργανώσεων πανελλήνιας δράσης που αναπτύσσουν κοινωνική και πολιτιστική δραστηριότητα, καθώς και σε πρωτοβάθμιες πολιτιστικές οργανώσεις εργαζομένων στους οικείους Δήμους για την πραγματοποίηση κοινωνικών και πολιτιστικών εκδηλώσεων.

Η απόφαση λαμβάνεται εφ’ όσον έχει εγγραφεί σχετική πίστωση στον οικείο προϋπολογισμό για το σκοπό αυτό, που σε καμία περίπτωση δεν μπορεί να υπερβαίνει το ένα και μισό εκατοστό (1,5%) των τακτικών εσόδων του. Η διάταξη του τελευταίου εδαφίου δεν έχει εφαρμογή, εφόσον τα ποσά των προηγούμενων ενισχύσεων από τους Δήμους προς τους παραπάνω φορείς προέρχονται από έκτακτες οικονομικές ενισχύσεις».

Σύμφωνα με την παραπάνω διάταξη, η επιχορήγηση των Πολιτιστικών Συλλόγων, Σωματείων και Νομικών Προσώπων Δημοσίου Δικαίου Αγίας Παρασκευής θεωρώ ότι είναι δυνατή και νόμιμη.

Κατόπιν των ανωτέρω και λαμβάνοντας υπόψη την 353/2014 απόφαση του Δημοτικού Συμβουλίου που ομόφωνα ενέκρινε την συνεργασία του Δήμου με το Σωματείο Εθελοντών Πολιτικής Προστασίας Βορειανατολικού Τομέα Υμηττού, (Σ.Ε.Π.Β.Α.Τ.Υ ), παρακαλώ για την έγκριση επιχορήγησης όπως παρακάτω αναφέρεται

Η σχετική δαπάνη θα βαρύνει τον προϋπολογισμό του Δήμου Οικονομικού έτους 2014 και συγκεκριμένα στον 00.6735.01 στον οποίο έχει προβλεφθεί σχετική πίστωση και έχει αναληφθεί νομίμως με την υπ΄αριθ……. Πρόταση Ανάληψης Υποχρέωσης σύμφωνα με το Π.Δ. 113/2010……. και αφορά την παρακάτω επιχορήγηση :

Παρακαλώ για την έγκριση επιχορήγησης όπως παρακάτω αναφέρεται.

|  |  |
| --- | --- |
| ***Επιχορήγηση στο Σωματείο Εθελοντών Βορειοανατολικού Τομέα Υμηττού*** | |
| *ΣΕΠΒΑΤΥ ΣΩΜΑΤΕΙΟ ΕΘΕΛΟΝΤΩΝ ΠΥΡΟΠΡΟΣΤΑΣΙΑΣ ΒΟΡΕΙΟΑΝΑΤΟΛΙΚΟΥ ΤΟΜΕΑ ΥΜΗΤΤΟY* | *500€* |
|  |  |
|  |  |

Παρακαλώ:

α) Για την διάθεση της σχετικής πίστωσης.

β) Για την έγκριση της σχετικής επιχορήγησης.

O ΔΗΜΑΡΧΟΣ

ΙΩΑΝΝΗΣ Ε. ΣΤΑΘΟΠΟΥΛΟΣ